b'\n_START_ARTICLE_\n007 Spill\n_START_PARAGRAPH_\n007 Spill er en norsk spillside med gratis nettspill og spilltrailere. Siden ble lansert i 2008 av det da nystartede Oslofirmaet Duplo Media AS. Med over 3400 spill ved lansering var 007spill en av Norges st\xc3\xb8rste spillsider i antall spill._NEWLINE_Nettsiden ligger fysisk i Sverige hos firmaet Dimac AB.\n_START_SECTION_\nDomenenavnet\n_START_PARAGRAPH_\nNettsiden har domenenavnet 007.no. Det var ikke mulig med tall i norske domenenavn f\xc3\xb8r i 2007. \xc2\xab007.no\xc2\xbb var blant de ti mest etterspurte domenene da Post- og teletilsynet trakk rekkef\xc3\xb8lgen for behandling av s\xc3\xb8knader om \xc3\xa5 f\xc3\xa5 disse navnene i juni 2007. Det var 105 s\xc3\xb8knader om \xc3\xa5 f\xc3\xa5 007.no som domenenavn.'